La Merced

'S e baile beag faisg air Aranzazu ann an Caldas, Coloimbia,Dùthchannan aig SMO a th' ann an La Merced (IPA: la meɾˈseð). Tha e suidhichte aig 1,819m os cionn ìre na mara agus 98km air falbh bho Mhanizales. 'S e baile le gnàth-shìde gu math càilear a th' ann agus tha teodhachd mheadhanach mu 18.7˚ aige.Climate Data Chaidh am baile a stèidheachadh ann an 1901. 

 Eachdraidh 
B' e na Pozo a bha làidir anns an sgìre seo mus an do ràinig na Spàinntich. Bha buaidh nan Spàinnteach cho làidir air na Tùsanaich gun do bhàsaich a' mhòr-chuid ro cheann linn. Chaochail an ceannsaiche Spàinnteach Jorge Robledo an seo ann an 1546.Banrepcultural Thoisich daoine à Antioquia a' tighinn ann ri cofaidh a chinntinn anns an 19mh Linn.Parsons, James J. "La Colonización Antioqueña en el Occidente Colombiano", Bogotá, Archivo de la Economía Nacional, Banco de la República, 1961 Chaidh am baile a stèidheachadh ann an 1901 a-mhàin, dìreach aig deireadh Cogadh na Mìle Làithean.Ocampo Cardona, Ángel María (2002). La Merced: Historia y Cultura. Monografía. Edigráficas Manizales, Manizales. Ged a tha FARC fhathast an làthair ann an caochladh sgìre ann an Caldas, chan eil iad air a bhith idir làidir an seo bho chion bhliadhnaichean.ACNUR A dh'aindeoin sin, bha luchd-reic dhrogaichean nan trioblaid dhoirbh aig deireadh an 20mh Linn o chionn 's gu bheil am baile faisg air Antioquia. B' ann ann an La Merced a chaidh Cacique Pipintá - buidheann cheannarcach an làimhe dheis - a stèidheachadh ann an 1999.El Espectador

 Sluagh a' bhaile 
Ged a tha 2.190 nan tàmh anns a' bhaile fa leth, tha 6,752  anns an sgìre air fad.Figearan Oifis a' Chunntas-sluaigh Tha fearann na dùthcha sin ga roinn eadar na bailtean (Spàinntis: municipios) agus le sin tha gach clachan agus croit fo stiùireadh baile air choireigin.Collmbia Virtual Air adhbharan trioblaidean poilitigeach air an dùthaich, tha a' mhòr-chuid nan daoine anns gach uile baile a-nis a' fuireach anns na bailtean fhèin, is na daoine a' fàgail na sgìrean dùthchasail. Taobh chinnidh, 's e daoine geala/mestizos a th' ann a' mhòr-chuid nan daoine ann an La Merced, ach tha 0.1% a tha nan Tùsanaich agus 0.5% nan daoine le freumhan ann an Afraga. 'S urrainn dhan 85.7% nan daoine ann an La Merced leughadh agus sgrìobhadh. A thuilleadh air sin, tha fòn aig an taigh aig 20.4% nan dachannan.Bileag fhiosrachaidh DANE
 Freumhan an Ainm 
Chaidh am baile a dh’ainmeachadh mar chuimhne air Moire na Tròcaire, neo La Virgen de la Merced ann an Spàinntis. Thogadh eaglais dhi an seo nuair a stèidheachadh am baile.

 Fèisean 
Thathar a’ cumail am iomadach seòrsa dhe fhèis ann an La Merced.  Chithear fèilltean  caitligeach, leis gur e dùthaich le mòr-chuid Chaitligeach a th' ann fhathast,Country Studies: Colombia  fèisean na stàite agus tachartasan ionadail a sheallas cho làidir 's a tha beairteas cultarail na dùthcha.

 Fèis an Neo-eisimeileachd: 20mh An t-Iuchar.

 Iomraidhean 

 Ceanglaichean A-mach 
An t-sìde ann an La Merced

Roinn-seòrsa:Aimearaga a Deas
Roinn-seòrsa:Bailtean
Roinn-seòrsa:Coloimbia